b'\n_START_ARTICLE_\nLignell & Piispanen\n_START_PARAGRAPH_\nLignell & Piispanen (L&P) on kuopiolainen alkoholijuomia valmistava yritys. Emoyritys Oy Gust. Ranin perustettiin vuonna 1852 ja Lignell & Piispasen tuotteet ja tuotemerkki liitettiin yritykseen vuonna 1932.\n_START_SECTION_\nHistoria\n_START_PARAGRAPH_\n1783 nykyisen tehtaan paikalle rakennettiin kruununpolttimo. Vuonna 1856 samalle alueelle perustettiin  O.W. Roeringin viinanpolttimo ja kaksi vuotta my\xc3\xb6hemmin sen osti konjakkien ja rommien maahantuoja Gustav Ranin. Vuonna 1872 apteekkarit Lignell ja Piispanen aloittivat mesimarjalik\xc3\xb6\xc3\xb6rin ja muiden vastaavien alkoholijuomien valmistuksen. Kieltolain tultua voimaan 1919 alkoholin valmistus loppui ja 1932 kieltolain p\xc3\xa4\xc3\xa4ttymisen yhteydess\xc3\xa4 Lignell & Piispasen alkoholinvalmistustoiminta myytiin Gustav Raninille. Vuonna 1985 valmistui yhti\xc3\xb6lle uusi tehdas._NEWLINE_Vuonna 1995, alkoholilain muuttuessa, valikoimaan lis\xc3\xa4ttiin perinteiset juomat uudelleen. Ennen lakimuutosta juomia oli tuotannossa 8\xe2\x80\x9310, nyt noin 50. Yhti\xc3\xb6n vuosituotanto on noin 2 miljoonaa pulloa ja se ty\xc3\xb6llist\xc3\xa4\xc3\xa4 noin 30 henke\xc3\xa4. Yhti\xc3\xb6n tuotteista noin 70\xe2\x80\x9375 prosenttia myyd\xc3\xa4\xc3\xa4n Alkolle, 20\xe2\x80\x9325 prosenttia menee vientiin ja 5 prosenttia tukkuliikkeiden kautta ravintoloille. Vuonna 2009 yhti\xc3\xb6 osti Marskin ryypyn tuotemerkin. Yhti\xc3\xb6ll\xc3\xa4 on ollut kiistaa EU-tuomioistuimen kanssa konjakki-sanan k\xc3\xa4yt\xc3\xb6st\xc3\xa4. Sen mukaan konjakki-sanaa ei saa k\xc3\xa4ytt\xc3\xa4\xc3\xa4 aidosta konjakista vaan nimen\xc3\xa4 tulee olla ranskankielinen Cognac. T\xc3\xa4m\xc3\xa4 nimiriita sai alkunsa Hienoa Konjakkia -tuotteesta, jossa yhti\xc3\xb6 k\xc3\xa4ytt\xc3\xa4\xc3\xa4 Ranskan Cognagin maakunnassa tehty\xc3\xa4 konjakkia.'